Облечена е като диско тапет, Деян Донков сънува Сексът и градът, на Рут Колева й липсва ласо + още коментари и СНИМКИ
Празнична забавна порци от коментарите на Евгени Минчев за рубриката му "Гилотина" в "Телеграф".ГАЛА ОБЛЕЧЕНА КАТО ДИСКО ТАПЕТПървомайска приветливост и предучилищна модна подготовка издават двете ми мили познати. Гала, свикнала с ранните си сутрешни превъплъщения, понякога прави нелоши избори. Днешният е някъде по средата. Десенът, като дискотапет от стар американски филм, прави фигурата и издължена, а тенът- привлекалетен. Само, че защо и е на телевизионна звезда от този ранг, да се шмугва в машината  на времето и да търси мода зад кулисите на Трамвай Желание и други поизтъркани постановки. Прическата на Гала е като за гала-вечеря, но в никакъв случай за гостуване на кафе. Вихра Петрова е надминала всяка школа по ръкоделие с ризката си, безпощадно прободена от бродерия. Един безсмислен кок люлее мнението ми от одобрително към съчувствено. Вече дори трудоустроените дами, които продават билети за театър не изглеждат така.НА РУТ КОЛЕВА И ЛИПСВА ЛАСОПак няма да съм изобилие от комплименти спрямо Рут, но ще призная, че това е една от най-естествените и визии. Семпло, с дъх на окосена трева, на близки плевни и кладенец, облеченото придава на певицата вид, в който тя би могла да бъде мечтана провинциалистка, която носи менци с вода, приема китки и оголва пазва. Лайкучка и поля с маргаритки биха откроили сивото пончо, избрано в тон с червените коси. Те пък , от своя страна , уйдисват на колана, на катарамата, на обувките. Черният панталон, навярно от копринено кадифе, се плъзга съблазнително и прави трета световна война на текстила по звездата. Защото току над него, имаме боди от неясна материя, както и това грубо пончо, на което липсва ласо и манерка. Семплият грим ми допада. Скритите в косите украшения запълват ромона на водопад наблизо, но пък за сметка на него, дрънчат с подобна сила. Ако трябва тук да сравня с растение госпожицата , може би това ще е глухарче. Стройно и оформено, до първото подухване на модния вятър. ТЕРЗИЙСКА В  ЦИКЛАМЕНО НА ПРИЕМКамелия Терзийска е от поколението млади и успешни бизнесдами, с които обществото се съобразява. Освен професионалните си успехи , като притежател на Брейнсторм консулт, Терзийска управлява отлично и гардероба си. На пищен прием, по повод 10 годишнината на Брайдъл фешън, тя представи рокля в един сложен, подценяван, но създаден за висшата мода цвят. Цикламеното, въведено още някога от Ив Сен Лоран, подкрепено от Валентино и другите модни магьосници, цъфти върху Камелия и защитава цветното и име. Прическа, бижута и поведение, надграждат образа на успялата жена, която вече 20 години управлява с твърда ръка бизнеса си. Анелия Петкова- домакин на събитието, потвърждава водещата и неизменна роля на червеното. Дантела, пищно деколте и ювелирна фризура, поставят бизнесдамата в Топ 5 на вечните диви.БЯЛ ПАНТАЛОН ПРЕСЛЕДВА ДЕЯН ДОНКОВДеян Донков сънува Сексът и градът или Сексът и градът сънува него... Дилема, която се крие в плавното модно пътуване на актьора от откровена бригадирска визия, до стари серии на сериала. Дънковото сако отдавна е пуснало молба и автобиоГафия за преместване на по-лека длъжност а тениската опитва самоотлъчка, но е заточена там  по закони, отпреди падането на Брежнев от власт. Бял панталон ме преследва в живота- магистрала на почудата, която отвежда до самодоволния лик на Донков, се лее в текстил и поза, за която може би трябва да се изкаже Превер. Пръстените на ръцете му са повече от моите, когато не си намирам очилата а прическата моли възкресението на Видал Сасуун. Намигвали сме си с Деян по купони, затова ще му намигна и днес... Какво по-хубаво за него от красив бял костюм, с артистичен цветен шал, светлозиня тениска и шапка. Да, ще каже Донков- „Аз да не съм Евгени Минчев, бе...” И точно в това ще бъде много, много прав.ИЛИЯНА РАЕВА ЗАДМИНА ЛЬО ПЕНМоля, помогнете! Това снимка от президиум на Априлския конгрес  ли е или от скорошна предизборна кампания? Или , недай Бог- изпращане до последния му път на близък...Тъгата тук варира от помръкнало синьо до помпозно , позитанско червено. Мария Петрова се е примирила с униформата, със сукното, със синята комсомолска риза, каквато не зная дали произвеждат дори, камо ли да продават. Илияна Раева-с патетичен костюм, аха да се приближи до визията на мадам Льо Пен, но несъответствията в прическата и националността избутват назад тази прилика. Докато прическата на Раева е модно главоболие, то тази на Мария е удар с тесла върху всички познати ми коафьорски опити. В дълбокото деколте на Илияна бръмчи осата на една закъсняла непринуденост, която ще сравня с това, Нешка Робева да носи рипсен чорапогащник на прием в резиденция Бояна. Познавайки отдавна двете ми гостенки днес, ще им предложа стилистика, която да ги освежи. Като начало запалете камината. Отпуснете се, смъкнете горната част на дрехата. С плавно движение оголете лявото, после дясното рамо. Затворете очи и хвърлете каквото можете в огъня. Всеки домашен халат на баклавички би бил далеч по-подходящ от изхвърленото. ЕКСКЛУЗИВНО!!! Невероятното отслабване на Ваня Червенкова вече е постижимо от всеки с уникалния й продукт – BEVARED! Вижте и кои звезди се вталиха с добавките! Поръчайте ТУК! Последни новини Най-коментирани HOTARENA.NET ВЪВ FACEBOOK HOTARENA.NET ВЪВ GOOGLE+ Google+